OpenLLM-France/wikimedia huggingface dataset:
# Galerako Dama

Galerako Dama Galerako aztarnategian aurkitu zen K.a. V. mendeko iruditxo feniziarra da, 20. hilobian (I. zonan), Afrika iparraldeko Kartago herrian aurkitu zen beste baten antzerakoa. Harzuriz egina da eta ziur aski Astarte jainkosa irudikatzen duena. Dama bi esfingeren artean eserita dago, eta bularretan dituen bi zuloetatik ura isurtzen duen ontzi bati eusten dio. Irudian, mesopotamiar eragina nabari da, bere forma sendoengatik. Aldiz, jantziko eta ileko liraintzeek egiptoar eraginak adierazten dituzte. Objektu sakratu gisan duen bere izaeragatik, azkenik lurperatua izan arte, zenbait belaunalditan pasa zen hil hatu baten zati gisan.
Espainiako Arkeologia Museo Nazionalean erakusten da.

## Galera

Galera (antzinako Tutugi) Granadako probintziako herri bat da. Bertatik gertu, Tutugiko iberiar nekropolia (Cerro del Realen) dagoen aztarnategi arkeologiko garrantzitsu bat dago, hainbat hilobi mota dituena: haien artean, arruntena laukizuzen formako ganberaduna da, tumulu zirkular batekin estalia: bertara, pasabide luze baten bidez iristen da. Hilobiotan, hainbat objektu aurkitu dira, apaingarriak, ontzi iberiar eta greziarrak, armak, hil hatuko piezak eta buztin eta harzurizko irudiak, kasu, K.a. VI. mendearen eta K.a. III. mendearen artean datatuak.

## Ikus, gainera

* Eivissako Dama
* Bazako Dama
* Elxeko Dama
* Caudeteko Dama

## Kanpo estekak

* Datuak: Q2469102
* Multimedia: Dama de Galera / Q2469102
# Galerak berreskuratzeko bigarren kanala

Bigarren kanala FEC (ingelesez: Forward Error Correction) mota bat da. Galerak berreskuratzeko erabiltzen da. FEC fluxu originaleko paketeei informazio erredundantea gehitzean datza. Informazio erredundante hori erabiliko da galdutako paketea berreraikitzeko osotasunean edo partzialki, datu transmisio tasa pixkat handitutako kostuarekin.
Kanal osagarriekin informazio erredundante hori audioaren erresoluzio gutxiagoko fluxua da. Beraz, irudian ikusten den moduan, aurreko paketearen kopia txertatzen da, kalitate txikiagoa duena. Ondorioz, paketeren bat galduz gero hurrengo paketetik lortu ahal izango da informazioa, nahiz eta kalitate gutxiagokoa izan. Erreprodukzio atzerapena oso gutxi handitzen da, bi pakete jasotzearekin nahikoa duelako hartzaileak erreprodukzioarekin hasteko.
Irudiko adibidean kanal osagarri bakarra erabili da, beraz, bi pakete jarrai galduz gero ezin izango dira bi paketeak berreskuratu. Horregatik kanal bat erabili beharrean gehiago erabil daitezke, eta horrela pakete jarraiak galtzearen eragina ezaba daiteke. Baina transmisioko banda zabalera eta transmisio atzerapena handituko da.

## Erreferentziak

* ↑ Computer Networking: A Top-Down Approach (6th Edition) F.Kurose W. Ross
* ↑ Sender based repair of damaged audio streams. Colin Perkins

## Kanpo estekak

* Datuak: Q61068893
# Gajano

Gajano, Espainiako Kantabria autonomia erkidegoko Marina de Cudeyo udalerrian dagoen herri bat da. 2010eko erroladren arabera 479 biztanle zituen.
# Gajapati barrutia

Gajapati barrutia Indiako barruti bat da, Southern dibisioan, Orissa estatuan. 577.817 biztanle ditu 3.850 kilometro koadrotan.

## Mugakideak

Honako barrutiekin egiten du muga:
Rayagada barrutia

## Ikus, gainera

* Orissa

## Kanpo estekak

* Datuak: Q1947292
* Multimedia: Gajapati district / Q1947292
# Gako-izen

    Ez nahasi pasahitzarekin.
Gako izena, Klabe izena, Isilpeko kodea edo Kriptonimoa beste kontzeptu bat ezkutuan adierazteko erabiltzen den hitz edo izen bat da. Askotan, klabe izenak eremu militarrean edo espioitzan erabiltzen dira eta mundu horietan du bere jatorria berez. Industrian ere erabiltzen dira isilpean gorde nahi diren proiektuak babesteko, negozio-aurkariak ez ohartarazteko, edo asmakizun berriak hobeto gordetzeko.
Gerretan oso erabiliak izan dira; esaterako Bigarren Mundu Gerran eta Gerra Hotzean alde guztiek erabili zituzten. Guregandik adibide gertua GAL taldearen "X jauna" dugu, hau da, talde parapolizial horren burua zein zen adierazteko erabili zen kriptonimoa. Batzutan klabe izenak badu errealitatearen nolabaitezko lotura, esaterako Basamortuko Ekaitza Operazioa izenak Iraken aurkako gerra operazioa izan zen 1991n.
Armadan horrelako izenak erabiltzeko beste arrazoi bat dago: walkie-talkiez edo irratiz ematen diren komunikaziotan klabe izenen bitartez akats gutxiago sor daitezkeen, mezuak garbiago jaso daitezkeen.

## Gako-izen ospetsu batzuk

* Bizargorri Operazioa Bigarren Mundu Gerran Sobietar Batasunaren inbasioari Alemania Naziak eman zion gako-izena zen.
* Itsas Lehoi Operazioa Alemania naziak Ingalaterra inbaditzeko planaren klabe-hitza izan zen.
* Manhattan Proiektua Bigarren Mundu Gerran lehen arma nuklearra (bonba atomikoa) garatzeko asmotan AEBek, Erresuma Batuak eta Kanadak zuzendu zuten proiektua izan zen.
* Blue Star Operazioa 1984ko ekainaren 1etik 10era Indiako segurtasun indarrek egin zuten operazio militar baten gako-izena izan zen, Jarnail Singh Bhindranwale Damdami Taksal buruzagia eta bere jarraitzaileak sikhentzako gunerik santueneko Urrezko Tenpluko eraikinetatik ateratzeko. Indiako Amritsar-en dago, Punjaben.
* Basamortuko Ekaitza Operazioa izenak Iraken aurkako gerra operazioa izan zen 1991n.

## Erreferentziak

* ↑ https://hiztegiak.elhuyar.eus/eu_es/gako
* ↑ Webster, Graham (2013). "History of the British Inter-Services Security Board and the Allocation of Code-Names in the Second World War". Intelligence and National Security. 29 (5): 1–31. doi:10.1080/02684527.2013.846731. S2CID 153643351

## Kanpo estekak

* Datuak: Q590490
# Gaku Harada

Gaku Harada (japonieraz: 原田 岳, 1998ko maiatzaren 22a - ) Japoniako futbolaria da.
Hainbat futbol taldetan jokatu du, esaterako Yokohama F. Marinos.

## Kanpo loturak

* (Japonieraz) J.League Data Site
* Datuak: Q28690307
# Gajanejos

Gajanejos Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 63 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1654894
* Multimedia: Gajanejos / Q1654894
# Gajardoita

Gajardoita mineral bat da.

## Ezaugarriak

Gajardoita elementu kimiko mineralaren formula kimikoa hau da: ${\ce {KCa0.5As3+4O6Cl2 * 5H2O}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Erreferentziak

* 1 2 (Ingelesez) «Gajardoite: Mineral information, data and localities.» www.mindat.org (Noiz kontsultatua: 12-05-2019).
# Gajary

Gajary Eslovakiako udalerri bat da, Malackyko barrutian kokatuta. 50,83 km²ko azalera du eta 3009 biztanle 2017ko datuen arabera.

## Historia

Idatzizko lehen aipamena 1373. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1007388
* Multimedia: Gajary / Q1007388
# Gajates

Gajates Salamancako udalerria da, Tierras del Tormes eskualdean dagoena.
2009ko urtarrilaren 1eko erroldaren arabera 177 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q1994181
* Multimedia: Gajates / Q1994181
# Gako-armadura

    Artikulu hau kontzeptu musikalari buruzkoa da; beste esanahietarako, ikus «Armadura».
Gako-armadura, klabe-armadura edo, modu sinplean, armadura konposizio batean kakoaren eta konpas zeinuaren artean jartzen diren sostenitu eta bemolen multzoa da; tonua mugatzen du. Musika-notazioaren hasieran idazten dute, klabea eta berehala.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q845391
* Multimedia: Key signatures / Q845391
# Gary (Minnesota)

Gary Minnesotako hiri bat da. Norman konderrian kokatua dago. 2010ean 214 biztanle zituen, 0,85 kilometro koadrotan banatuta.

## Ikus, gainera

* Norman konderria

## Kanpo estekak

* Datuak: Q2231769
* Multimedia: Gary, Minnesota / Q2231769
# Gary City (Texas)

Gary City Texasko herri bat da. Panola konderrian kokatua dago. 2010ean 311 biztanle zituen, 4,92 kilometro koadrotan banatuta.

## Ikus, gainera

* Panola konderria

## Kanpo estekak

* Datuak: Q981641
* Multimedia: Gary City, Texas / Q981641
# Gary (Indiana)

Gary Indianako hiri bat da. Lake konderrian kokatua dago. 2010ean 80.294 biztanle zituen, 129,15 kilometro koadrotan banatuta.

## Pertsona ezagunak

* Michael Jackson

## Ikus, gainera

* Lake konderria

## Kanpo estekak

* Datuak: Q184116
* Multimedia: Gary, Indiana / Q184116
# Gary Brooker

Gary Brooker (Londres, 1945eko maiatzaren 29a - ibidem, 2022ko otsailaren 19a) ingeles musikari, abeslari eta piano-jotzailea izan zen. Procol Harum rock taldeko sortzailea izan zen.
Aita musikaria zuen eta Garyk txikitan ikasi zuen pianoa, korneta eta tronboia jotzen. Eskola amaitu ondoren, profesionalki musikan aritu zen. 1966an Procol Harum taldea sortu zuen bere lagun Keith Reidekin batera.A Whiter Shade of Pale abestiaren konpositoreetako bat izan zen, taldearen arrakastarik handiena. 1977an taldea banandu ondoren, Brookerrek bakarkako ibilbideari ekin zion.
1979an Eric Clapton lagunaren taldean sartu zen 1981 arte. 1996an Evita filmean parte hartu zuen aktore gisa.

## Bakarkako diskografia
### Estudioko diskoak

* 1979: No More Fear of Flying (AUS #94)
* 1982: Lead Me to the Water
* 1985: Echoes in the Night

### Zuzeneko diskoa

* 1996: Within Our House

### Singleak

* 1979: "Savannah"
* 1979: "Say It Ain't So Joe"
* 1979: "No More Fear of Flying"
* 1980: "Leave The Candle"
* 1982: "Cycle (Let It Flow)"
* 1982: "Low Flying Birds"
* 1982: "The Angler"
* 1984: "The Long Goodbye"
* 1985: "Two Fools in Love"
* 1987: "No News from the Western Frontier"

### Musikari gonbidatua

* 1970: All Things Must Pass (George Harrison) - piano
* 1971: Distant Light (The Hollies) - organoa 11. abestian, "Long Dark Road"
* 1978: Juppanese (Mickey Jupp - organoa, ekoizlea (2. aldea)
* 1978: Five Three One - Double Seven O Four (The Hollies) - hotsa 4. abestian, "Harlequin"
* 1981: Another Ticket (Eric Clapton) - abestia, "Catch Me If You Can"
* 1985: Stereotomy (Alan Parsons Project) - ahots nagusia 4. abestian, "Limelight"
* 1993: The Red Shoes (Kate Bush) - Hammond 2. abestian, "And So is Love", 9. abestian, "Constellations of the Heart" eta 12. abestian, "You're the One"
* 1999: Driver's Eyes (Ian McDonald) - 11. abestia, "Let There Be Light"
* 2003: Concert for George (Memorial concert for George Harrison)
* 2005: Aerial (Kate Bush) - organoa, ahotsa

## Kanpo estekak

* Datuak: Q549179
* Multimedia: Gary Brooker / Q549179
# Gary Cooper, que estás en los cielos

Gary Cooper, que estás en los cielos 1981. urteko espainiar film dramatikoa da, Pilar Mirók zuzendua.

## Argumentua

Oharra: Atal honek istorio osoa edo amaiera argitzen du.
Andrea Soriano (Mercedes Sampietro) hogeita hamar urte bete dituen profesional arrakastatsua da. Telebista zuzendaria da eta bizitza pertsonal triste duen arren... Gary Cooper miresten du.

## Aktoreak

* Mercedes Sampietro: Andrea Soriano
* Jon Finch
* Carmen Maura: Begoña
* Víctor Valverde
* Alicia Hermida: María
* Isabel Mestres
* José Manuel Cervino
* Mary Carrillo: ama
* Agustín González: Álvaro
* Fernando Delgado: Bernardo Ortega
* Amparo Soler Leal: Carmen

## Kanpo estekak

* IMDbko fitxa (Ingelesez)
* Datuak: Q3702105
# Gary (Mendebaldeko Virginia)

Gary Ameriketako Estatu Batuetako hiri bat da. McDowell konderrian kokatuta dago, Mendebaldeko Virginia estatuan. 773 biztanle ditu, 2,261088 kilometro koadroko azaleran banatuta.

## Ikus, gainera

* McDowell konderria

## Kanpo estekak

* Datuak: Q2036120
* Multimedia: Gary, West Virginia / Q2036120
# Gary Coleman

Gary Wayne Coleman (Zion, Ameriketako Estatu Batuak, 1968ko otsailaren 8a - Provo, Ameriketako Estatu Batuak, 2010eko maiatzaren 28a) aktore estatubatuarra zen. 1978 eta 1986 bitartean Diff'rent Strokes telesailean Arnold Jackson mutikoaren papera antzezteagatik egin zen ezagun. 2010eko maiatzaren 28an egin zen garun-isuri batek jota.

## Filmografia
### Telebistako paperak

* The Jeffersons (1977, izar gonbidatua)
* Good Times (1977, izar gonbidatua)
* Diff'rent Strokes (1978–1986)
* The Facts of Life (1980)
* Buck Rogers in the 25th Century ("The Cosmic Wizz-Kid" atalean)
* The Gary Coleman Show (1982) (ahotsa)
* Amazing Stories (telesaila) (1986) 1. denboraldia: 13. atalean – "The Sitter"
* 227 (1990)
* Fresh Prince of Bel-Air (guest) (Arnold Jackson bezala, Conrad Bainekin Phillip Drummond bezala) (1996)
* The Ben Stiller Show (1993) Gary Coleman bezala
* The Simpsons, "Grift of the Magi" (1999ko abenduak 19)
* The Drew Carey Show, "What's Wrong with this Episode? IV" (2001eko martxoak 28)
* Drake and Josh (izar gonbidatua)
* My Wife and Kids (izar gonbidatua)
* The Jamie Foxx Show (izar gonbidatua, Kupido bezala)
* Married… with Children (izar gonbidatua)
* Drake and Josh Gary Coleman bezala
* Unscrewed with Martin Sargent (2003Txantiloi:Ndash2004, izar gonbidatua)
* Simon & Simon, "Like Father, Like Son"
* The Parkers Gary Coleman bezala
* The Simpsons Gary Coleman bezala
* Penn & Teller: Bullshit! "The Apocalypse" Gary Coleman bezala (2009ko uztailak 16, gonbidatua)

## Kanpo estekak

* (Ingelesez) Gary Coleman (IMDb)
* Datuak: Q313367
* Multimedia: Gary Coleman / Q313367
# Gem (Kansas)

Gem Kansasko hiri bat da. Thomas konderrian kokatua dago. 2010ean 88 biztanle zituen, 0,86 kilometro koadrotan banatuta.

## Ikus, gainera

* Thomas konderria

## Kanpo estekak

* Datuak: Q2673490
# Gema

Gema Zamorako probintziako udalerria da, Tierra del Vino eskualdean dagoena.
2008ko urtarrilaren 1eko erroldaren arabera 249 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1998982
* Multimedia: Gema, Zamora / Q1998982
# Gema Castillo

Gema Castillo, jaiotzaz Gema González Castillo (Buenos Aires, Argentina, 1907 – Ibidem, 1979ko maiatza) Argentinako lehen dantzaria, koreografoa eta irakaslea izan zen.

## Biografia

Aita José González Castillo idazle, antzerki-egile eta Círculo Argentino de Autores-eko lehendakari eta Cátulo Castillo musikari herrikoiaren arreba eta SADAICeko (Sociedad Argentina de Autores-eko) idazkaria. Ama Amanda Bello 1930ean hil zen. Amaren aldeko aitaita Germán Bello zen, La Platako zaldi-zaintzailearen alaba. Haren beste neba Carlos Hugo Castillo zuen izena. Dantzako interprete nabarmena izan zen, 1931ko maiatzaren 18an dantzari bakarlari izendatua. Colon Antzokiak 1939. urtera arte egon zen eta gero, eta irakaskuntzara pasatu zen. Adolf Bolm, Boris Romanoff, Michel Fokin, Bronislava Nijinska, Serge Lifar, Margarita Wallmann eta Esmée Bulnes koreografoen zuzendaritzapean aritu zen.
Ryctmi Ballet ballet-taldea osatu zuen Brodway zineman, Victoria Garabato, Raúl Blanco, María Ruanova eta Ana María Gambierrekin batera..
Gainera, hainbat hamarkadatan aritu zen irakasle Kolon Antzokiko eskolan, eta, Esmée Bulnesekin batera, Dantza Eskola Nazionaleko (1939an sortua) lehen irakasleetako bat izan zen. Handik, besteak beste, José Neglia, Armando Navarro, Héctor Zaraspe, Rubén Estanga, Susana Agüero eta Antonio Truyol atera ziern. 1945ean, Mar del Platako Auditoriumeko Dantza Eskolaren inaugurazioan parte hartu zuen.
Zenbait filmetan parte hartu zuen, hala nola La maja de los cantares (1946), Benito Perojoren zuzendaritzapean, eta Imperio Argentina eta Amadeo Novoa izan zituen protagonista.

## Antzerkia

* El amor brujo (Antonia Mercé, Dora Del Grande, Ángeles Ruanova, Mercedes Quintana, Victoria Garabato, Lydia Galleani, Matilde Ruanova, Teresa Goldkhul eta Adela Goldkhul).

## Erreferentziak

* ↑ Opinión / Teatro. Presencia de José González Castillo. .
* ↑ Esmée Bulnes: maestra incansable. .
* ↑ Los Bailarines del Teatro Colón y el trágico final de 1971. .
* ↑ Ficha Cinenacional: Gema Castillo. .

## Bibliografiak

* Giovannini, Marta (1973). Ballet argentino en el Teatro Colón. Buenos Aires: Plus Ultra. p. 33. Consultado el 13 de diciembre de 2020.

## Kanpo estekak

* Datuak: Q106515165
# Gelug

Gelug, Gelugpa edo Gelug eskola, kapela horien sekta bezala ere ezaguna, filosofo eta buruzagi erlijioso tibetar Je Tsongkhapak (1357-1419) sortu zuen. Tibeteko budisten ordena nagusia eta Dalai eta Pan-txem lamen sekta da.
Gelug sektak arau estuak ezarri zituen monasterioetan: ezkontzea debekatu egin zen, baita edari biziak edan eta haragia jatea ere, eta ikasketa bereziak eginarazten zitzaizkien fraideei; Tibeten nagusi ziren ohiturekiko begirunea gordetzeagatik aztikeriazko errituak neurriz erabiltzea libre utzi zuten. Hiru monasterio eraiki ziren, Lhasa inguruan: Dga´ldan (1416), Bras-spungs (1416) eta Se-ra (1419).
1578. urtean Dalai-Lama izendatu zuten lehenbizikoz Bras-spungs monasterioko abadea, eta haren ondotik Karma-pa sektaren aurkako guduak izan ziren Tibeteko buruzagitza lortzeko. Gelugek herria gobernatzen jarraitu zuen, Dalai-Lamaren bitartekaritzaz, Txinak 1950. urtean Tibeteko herria bere mende hartu zuen arte. 1959. urtean, Lhasa hirian izan zen matxinadaren ondoren, Dalai-Lamak Indiara egin zuen ihes. Txinatarrek buru jarri zuten Pan-txem Lamak Tibetetik Txinara alde egin zuen 1964. urtean. Kapela Horia izena zeremonietan erabiltzen duten kapelaren koloreagatik ematen zaio sektari, eta karma-pa sektatik bereizteko, fraide hauek kapela gorriak erabiltzen baitituzte.

## Kanpo estekak

* Datuak: Q319218
* Multimedia: Gelug / Q319218
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Gelves

Gelves Sevillako udalerria da, Comarca de Sevilla eskualdean dagoena.
2009ko urtarrilaren 1eko erroldaren arabera 9.083 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1628386
* Multimedia: Gelves / Q1628386
# Gem Lake (Minnesota)

Gem Lake Minnesotako hiri bat da. Ramsey konderrian kokatua dago. 2010ean 393 biztanle zituen, 2,80 kilometro koadrotan banatuta.

## Ikus, gainera

* Ramsey konderria

## Kanpo estekak

* Datuak: Q945422
# Gem konderria (Idaho)

Gem konderria (ingelesez: Gem County) Idahoko konderri bat da, Ameriketako Estatu Batuetan. Hiriburua Emmett da. 2010eko zentsuaren arabera 16.719 biztanle zituen, Gem kilometro koadroko azaleran.

## Geografia

Gem konderriak 1.465,17 kilometro koadro ditu. Horietatik 12,45 ura dira. Beste 1.452,72 lurra dira. Biztanleria dentsitatea 11,41 da.

## Demografia

2010eko zentsoan bizi ziren 16.719 pertsonetatik 16.234 txuriak edo hispanoak dira. Horietatik hispano edo latino kategorian 1.336 dira. 20 beltzak edo afroamerikarrak. 77 amerikar natiboak ziren eta 10 Hawaii edo Pazifikoko irletako natiboak. 78 asiarrak ziren. Bestelako arraza bat kategorian 13 biztanle daude. Bukatzeko euren burua arraza bat baino gehiagotan 287 pertsonek kokatzen zuten.

### Biztanleria piramidea
## Kanpo estekak

* Datuak: Q494514
* Multimedia: Gem County, Idaho / Q494514
# Fon

Fon herria, dahomey ere deitua, mendebaldeko Afrikako talde etnolinguistikoa da. Beningo etnia nagusia izateaz gain, 4,2 milioi lagun, Togoko hegoaldean eta Nigeriako hego-mendebaldean ere bizi dira. Fonera da haien hizkuntza. Herri nekazaria da, batez ere artoa eta olio-palmondoa lantzen duena. Eskulangintzan ere aritzen dira. Gizarte fon tradizionaleko hierarkia zorrotza zen, eta aginte-maila handia zuen erregeak. Fon herrikoak izan ziren Dahomeyko azken erregeak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12257903
* Multimedia: Fon people / Q12257903
# Foncea

Foncea Errioxako udalerria da, 2005ean 105 biztanle zituena.

## Kanpo estekak

* Datuak: Q652162
* Multimedia: Foncea / Q652162
# Fompedraza

Fompedraza Valladolideko udalerria da, Campo de Peñafiel eskualdean dagoena.
2009ko urtarrilaren 1eko erroldaren arabera 134 biztanle zituen.

## Ikus, gainera

* Valladolideko udalerrien zerrenda

## Kanpo estekak

* (Gaztelaniaz) Valladolideko udalerrei buruzko webgunea Valladolideko aldundiaren webgunean.
* Datuak: Q1767943
* Multimedia: Fompedraza / Q1767943
# Garona

Garona (frantsesez: Garonne; gaztelaniaz, katalanez eta okzitanieraz: Garona, latinez: Garumna edo Garunna), Aranen sortu eta hego-mendebaldeko Frantzia zeharkatzen duen ibaia da. Estuarioa alde batera utzita, 575 kilometroko luzera du.

## Izenaren jatorria

Izena latinezko Garumnatik dator. Aldi berean, latinezko izen hori zahar-akitanieratik omen zetorren. Izan ere, hizkuntza horretan, «harri» esan nahi duen kar hitza izenean aurki daiteke; -ona atzizkiak aurreindoeuropar hizkuntza batean «ibai», «erreka» esan nahi du, Sena, Saona edo Dordoina ibaien izenetan bezala.

## Geografia

Maladeta mendigunean du iturburua, Espainiako Erdialdeko Pirinioetan; Arango haranetik igarotzen da, bi adarretan (Garona de Ruda eta Garona de Joeu) eta 48 km egin ondoren sartzen da Frantzian. Tolosatik aurrera eratzen du Akitaniako arroa. Agendik eta Bordeletik igarotzen da gero; Dordoina ibaiarekin batera Girondako estuarioa eratzen du eta Ozeano Atlantikora isurtzen da.

### Ibaiadar nagusiak

Ibaiaren ibilbidea jarraituz:
| Pique Ourse Neste Salat Volp Arize Louge | Ariège Touch Save Gimone Hers-Mort Tarn Arrats | Gers Baïse Lot Dropt Ciron Gat mort Devèze | Jalle de Blanquefort |

### Zeharkatutako udalerri nagusiak

* Arango harana: Vielha e Mijaran
* Garona Garaia (31): Saint-Gaudens, Muret, Tolosa
* Tarn-eta-Garona (82): Castelsarrasin
* Lot-eta-Garona (47): Agen, Marmande
* Gironda(33): Langon, Bordele, Blaye, Le Verdon-sur-Mer
* Itsas Charente (17): Royan

## Hidrometria

Garonaren emaria 76 urtez, 1913-1988 bitartean, neurtu da Le Mas-d'Agenaisen. Gune horretan, drainatutako eremuak 52.000 km² ditu, arro osoaren % 95. Urteko batez besteko emaria 631 m³ segundoko da. Emari handiena otsailean du (1.030 m³/s), eta txikiena abuztuan (190 m³/s).
Garona ibaiaren batez besteko emariak (m³/s), Le Mas-d'Agenaisen neurtuak Datuak: 1913 eta 1988 artean

## Erreferentziak

* ↑ 159. araua. Euskaltzaindia (Noiz kontsultatua: 2010-10-12).
* ↑ Garonne River Global.britannica.com
* ↑ Lur entziklopedietatik hartua.
* ↑ Banque Hydro - Station O9060010 - La Garonne au Mas-d'Agenais (option Synthèse) Hydro.eaufrance.fr (aukeratu "Station hors service" laukia). 2014ko irailaren 21ean kontsultatua.

## Kanpo estekak

* Datuak: Q5077
* Multimedia: Garonne / Q5077
# Garondo

Garondoa, baita ere lepondoa edo lepogaina, lepoaren atzealdea da, bizkarraren goialdean.
Animalia batzuetan, batez ere katuetan, gune ez sentibera da. Horrela, amek ahoarekin hartu ditzake kumeak alde batetik bestera eramateko.

## Kulturan

Japoniako kultura tradizionalean, garondoa (japonieraz: 項, unaji) emakumeek estali gabeko atal bakanetakoa zen (aurpegi eta eskuez gain) eta, horregatik, gizonezkoek oso erakargarritzat hartzen zuten.

## Kanpo estekak

* Datuak: Q374727
* Multimedia: Nape / Q374727
# Garondoko triangelu

Garondoko triangelua buruaren behe-atzeko hiruki formako eremu bat da, bertako muskulu batzuek mugatzen dutena:
* Buruko atzeko muskulu zuzen nagusia - goitik eta alde medialetik
* Buruko goiko muskulu laprana - goitik eta alde lateraletik
* Buruko beheko muskulu laprana - behetik eta alde lateraletik
Muskulu hauen funtzioa buruaren mugimenduak ahalbidetzea da. Muskulu txiki hauek trapezioa, esternokleidomastoideoa eta beste muskulu handiago batzuk laguntzen dituzte haien funtzioan.
(Buruko atzeko muskulu zuzen txikia ere eremu honetan dago, baina ez du garondoko triangeluaren mugetan parte hartzen)
Garondoko triangelua ehun adipotsuzko geruza batez estalia dago.

## Garondoko triangeluaren edukiak

* Orno-arteriaren hirugarren zatia
* Lehenengo nerbio zerbikala (C1) edo nerbio subokzipitalaren adar dortsalak
* Zain-sare zerbikala

## Irudi osagarriak

* Garondoko triangleua inguratzen duten muskuluak. Animazioa.
* Hurbiletik.
* Bizkarreko sakoneko muskuluak. Triangulua urdinez.
* Orno-zaina.

## Kanpo estekak

* Datuak: Q7631739
* Multimedia: Suboccipital triangle / Q7631739